**POPIS PRILOGA KOJI SE PRILAŽU PRIJAVI**

Prijava se smatra potpunom ukoliko sadrži sve prijavne obrasce i obvezne priloge:

1. Obrazac opisa programa/projekta i/ili institucionalne podrške

2. Obrazac proračuna programa/projekta i/ili institucionalne podrške

3. Izjavu o partnerstvu u skladu s čl. 16. Uredbe (u slučaju prijave u partnerstvu)

4. dokaz o sufinanciranju programa/projekta i/ili institucionalne podrške od jedinica lokalne ili područne (regionalne) samouprave ili nekih drugih izvora sufinanciranja ako je sufinanciranje iskazano u obrascu proračuna (preslika odluke i/ili ugovora o sufinanciranju)

5. presliku plana rada i financijskog plana udruge za 2019. godinu (u slučaju prijave za institucionalnu podršku)

Podnositelj prijave u obvezi je priložiti i sljedeće dokaze i priloge, u slučaju da nisu dostupni u odgovarajućoj elektroničkoj bazi podataka:

6. dokaz o registraciji udruge – Izvadak iz registra udruga Republike Hrvatske, (ili njegovu presliku) ne stariji od tri mjeseca od dana raspisivanja natječaja

7. financijski izvještaj udruge i to:

- za obveznike dvojnog knjigovodstva: presliku godišnjeg Izvještaja o prihodima i rashodima (obrazac PR-RAS-NPF), bilancu (obrazac BIL-NPF) i bilješke uz financijske izvještaje za prethodnu kalendarsku godinu;

- za obveznike jednostavnog knjigovodstva: Odluku o vođenju jednostavnog knjigovodstva i primjeni novčanog računovodstvenog načela usvojenu od zakonskog zastupnika podnositelja i godišnji financijski izvještaj o primicima i izdacima za prethodnu kalendarsku godinu (obrazac G-PR-IZ-NPF),

8. presliku ovjerenog Statuta udruge nositeljice programa ili projekta,

***Najkasnije prije potpisivanja ugovora o dodjeli financijskih sredstava podnositelj prijave dostavlja i sljedeću dodatnu dokumentaciju:***

9. uvjerenje nadležnog suda, ne starije od 6 mjeseci, da se ne vodi kazneni postupak protiv osobe ovlaštene za zastupanje udruge (koja je potpisala obrasce za prijavu programa ili projekta i/ili institucionalne podrške i koja je ovlaštena potpisati ugovor o financiranju) i voditelja programa ili projekta,

10. izjave o nekažnjavanju kojima osoba ovlaštena za zastupanje udruge i voditelj programa ili projekta izjavljuju da nisu pravomoćno osuđeni za prekršaj, odnosno za počinjenje kaznenih djela određenih člankom 48. st. 2. alinejom c) i d) Uredbe,

11. potvrdu Ministarstva financija – Porezne uprave o urednom ispunjavanju obveze plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunima jedinica lokalne samouprave,

12. izjavu o nepostojanju dvostrukog financiranja.